Temeljem članka 10. Odluke o donošenju Programa utroška sredstava „Tekući prijenosi za poticanje razvoja gospodarstva Županije Zapadnohercegovačke“ utvrđenih Proračunom Županije Zapadnohercegovačke za 2023. godinu („Narodne novine
Županije Zapadnohercegovačke“, broj: 15/23), Ministarstvo gospodarstva Županije Zapadnohercegovačke objavljuje:

**J A V N I P O Z I V**

**za podizanje konkurentnosti turističkog gospodarstva kroz potporu ulaganja u dodatnu ponudu turističko ugostiteljskih objekata vrste smještajni objekti-kuće za odmor za sufinanciranje izgradnje isključivo novih bazena na području Županije Zapadnohercegovačke za 2023. godinu**

**PREDMET POZIVA**

 Predmet Javnog poziva je prikupljanje prijava za dodjelu poticajnih financijskih sredstava, osiguranih Proračunom Županije Zapadnohercegovačke za 2023. godinu, namijenjenih za poticaj razvoja gospodarstva Županije Zapadnohercegovačke, a sukladno članku 4. točke b) Odluke o donošenju Programa utroška sredstava "Tekući prijenosi za poticanje razvoja gospodarstva Županije Zapadnohercegovačke" utvrđenih Proračunom Županije Zapadnohercegovačke za 2023. godinu („Narodne novine Županije Zapadnohercegovačke“, broj: 15/23) (u daljnjem tekstu: Odluka).

**SVRHA I NAMJENA SREDSTAVA ZA POTICAJE**

Svrha Programa je doprinijeti ostvarenju strateškog cilja 1: Ekonomski razvijena Županija Zapadnohercegovačka definirana Strategijom razvoja Županije Zapadnohercegovačke za razdoblje 2021.-2027. godine, kroz Prioritetni cilj, Prioritet 1.3. Razviti turističku ponudu i promovirati Županiju Zapadnohercegovačku kroz Program potpore razvoju malog obiteljskog smještaja na selu (smještaj u domaćinstvu, kuće za odmor i slično).

 Dodijelit će se poticajna financijska sredstva za podizanje konkurentnosti turističkog gospodarstva kroz potporu ulaganjima u povećanje standarda, kvalitete i dodatne ponude turističko-ugostiteljskih objekata za izgradnju isključivo novih bazena, u svrhu razvoja Županije Zapadnohercegovačke kao atraktivne destinacije za ruralni i aktivni turizam, te obavljanje turističko-ugostiteljske djelatnosti sa svim svojim specifičnostima u Županiji Zapadnohercegovačkoj, čime bi se omogućilo stavljanje u funkciju smještaja obiteljskih kuća, a time i razvoj ove vrste turističke ponude, a što je u skladu sa Strategijom razvitka turizma Županije Zapadnohercegovačke za razdoblje 2020.-2027. godine („Narodne novine Županije Zapadnohercegovačke“, broj: 3/20), produljenja sezone tijekom cijele godine, konkurentnog pozicioniranja Županije Zapadnohercegovačke nad cijelokupnom turističko-ugostiteljskom tržištu.

**VISINA FINANCIJSKIH SREDSTAVA ZA POTICAJ**

Visina poticajnih financijskih sredstava po ovoj namjeni iznosi 230.000,00 KM. Ministarstvo gospodarstva Županije Zapadnohercegovačke (u daljnjem tekstu: Ministarstvo) će vrijednost projektne dokumentacije planiranog zahvata koja se odnosi na unutarnje i vanjske bazene subvencionirat sa do 50% od ukupnog iznosa projektne investicije. Maksimalan iznospo prijavljenom projektu je do 20.000,00 KM.

**KORISNICI POTICAJA/PRAVO SUDJELOVANJA**

 Pravo prijave po ovom Javnom pozivuimaju subjekti malog gospodarstva pravne i fizičke osobe – obrti, OPG – obiteljska poljoprivredna gospodarstva koja pružaju ugostiteljske i/ili turističke usluge i fizičke osobe registrirane prema odredbama Zakona o ugostiteljskoj djelatnosti u Županiji Zapadnohercegovačkoj („Narodne novine Županije Zapadnohercegovačke“, broj: 12/09, 12/11 i 10/17), Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu („Službene novine Federacije BiH“, broj: 35/10) kao i Pravilnika o razvrstavanju, minimalnim uvjetima i kategorizaciji drugih vrsta ugostiteljskih objekata za smještaj iz skupine „kampovi i druge vrste ugostiteljskih objekata za smještaj“ („Službene novine Federacije BiH“, broj: 68/10), vrste smještajni objekti-kuće za odmor, koji se nalaze na području Županije Zapadnohercegovačke a već su registrirali svoje objekte do dana podnošenja zahtjeva za dodjelu sredstava po ovom Programu u svrhu turističko-ugostiteljske djelatnosti.

**UVJETI I KRITERIJI ZA ODOBRENJE SREDSTAVA**

 Osnovni kriteriji i mjerilo za ocjenjivanje prijava i dobivanje prednosti pri dodjeli namjenskih sredstava, ako ne bude dovoljno sredstava za dodjelu, odnosno ukoliko su zahtjevana sredstva u ukupnom iznosu veća od planiranog iznosa za ovu namjenu za poticaj su:

* 1. vrsta/položaj bazena vanjski/unutarnji,
	2. izvor financiranja,
	3. površina bazena i
	4. broj zaposlenih.

**NEPRIHVATLJIVE SUBVENCIJE**

Subvencije po ovom Javnom pozivu se ne odobravaju:

1. Subjektima gospodarstva koji nemaju sjedište na području Županije Zapadnohercegovačke,
2. Subjektima gospodarstva koji imaju sjedište registriranog objekta na području Županije Zapadnohercegovačke, a bazen planiraju izgraditi van područja Županije Zapadnohercegovačke,
3. Za skupinu ugostiteljskih objekata koji su registrirani sukladno Pravilniku o razvrstavanju, minimalnim uvjetima i kategorizaciji ugostiteljskih objekata iz skupine hoteli („Službene novine FBiH“, broj: 35/10),
4. Subjektima gospodarstva koji su registrirani prema Pravilniku o razvrstavanju, minimalnim uvjetima i kategorizaciji drugih vrsta ugostiteljskih objekata za smještaj iz skupine „kampovi i druge vrste ugostiteljskih objekata za smještaj“ („Službene novine FBiH“, broj: 68/10), osim vrste objekta Kuće za odmor i
5. Subjektima gospodarstva vrste smještajni objekti u svrhu proširenja, rekonstrukcije ili adaptacije smještajnih jedinica.

**POTREBNA DOKUMENTACIJA**

Uz zahtjev (prijavu) potrebno je dostaviti sljedeću dokumentaciju:

1. Rješenje o odobrenju za rad (izdano od nadležnog tijela),
2. ZK izvadak čestice zemljišta na kojoj se gradi bazen,
3. Geodetski ili situacijski nacrt (čestica zemljišta na kojoj se gradi bazen u odnosu na predmetni objekt popraćen fotodokumentacijom),
4. Glavni/izvedbeni/idejni projekt koji sadržava i točan troškovnik radova. Sva projektna ili izvedbena dokumentacija mora biti izrađena i ovjerena sukladno propisima iz oblasti prostornog uređenja i građenja. Ako na čestici ima više suvlasnika potrebno je priložiti ovjerenu izjavu kod javnog bilježnika ili nadležnog općinskog/gradskog tijela da su svi suvlasnici suglasni za provedbu projekta,
5. Uvjerenje o poreznoj registraciji – identifikacijski broj (ID broj),
6. Uvjerenje o registraciji obveznika poreza na dodanu vrijednost (ako je korisnik u PDV sustavu),
7. Obavijest o razvrstavanju subjekta prema klasifikaciji (vrsti) djelatnosti,
8. Uvjerenje od Porezne uprave o izmirenju poreza, sa brojem ili popisom osiguranih osoba, ne starije od tri mjeseca do dana podnošenja prijave,
9. Uvjerenje o nekažnjavanju vlasnika objekta,
10. Preslika ugovora sa poslovnom bankom o otvorenom transakcijskom računu,
11. Preslika osobne iskaznice vlasnika i
12. Na zahtjev Ministarstva druga relevantna dokumentacija.

 Sva prednje navedena dokumentacija mora biti original ili ovjerena kopija (izdana od strane nadležnog tijela uprave ili notara), ne starija od tri mjeseca od dana objave Javnog poziva jer će u protivnom prijava biti izuzeta iz daljnje procedure razmatranja.

 Sredstva će se dodijeliti samo podnositeljima zahtjeva koji dostave svu potrebnu dokumentaciju.

 Stručno povjerenstvo će po završetku Javnog poziva a temeljem zaprimljenih prijava izići na teren i utvrditi činjenično stanje po svakoj zaprimljenoj prijavi.

 Svi korisnici financijske potpore po ovom Javnom pozivu imaju obvezu bavljenja turizmom minimalno još tri godine od završetka projektnih aktivnosti, a isto će biti definirano sukladno potpisanom Ugovoru između davatelja i korisnika potpore, u protivnom Ministarstvo će zahtijevati povrat dodijeljenih bespovratnih financijskih sredstava.

**NAČIN PODNOŠENJA ZAHTJEVA/PRIJAVE**

Svi podnositelji zahtjeva/prijave moraju dostaviti popunjen Prijavni obrazac objavljen na web stranici Ministarstva gospodarstva Županije Zapadnohercegovačke: www.mg-zzh.com, te se može preuzeti i u prostorijama Ministarstva gospodarstva Županije Zapadnohercegovačke ili na upit poslan na e-mail adresu: info@mg-zzh.com.

 Prijave s odgovarajućom dokumentacijom dostavljaju se osobno u pisarnicu Ministarstva ili preporučeno poštom u zapečaćenim kuvertama na adresu:

**Ministarstvo gospodarstva Županije Zapadnohercegovačke**

**Ul. Fra Andrije Kačića Miošića 2, 88240 Posušje**

s naznakom:

 **"Zahtjev za dodjelu sredstava za podizanje konkurentnosti turističkog gospodarstva za sufinanciranje izgradnje isključivo novih bazena na području Županije Zapadnohercegovačke za 2023. godinu“**

**„NE OTVARAJ - PRIJAVA NA JAVNI POZIV“**

Na poleđini kuverte obavezno navesti:

* naziv – ime podnositelja prijave,
* adresu i kontakt telefon,
* ovjeriti pečatom poslovnog subjekta.

Neblagovremene prijave i prijave koje nemaju sve elemente biti će odbačene i neće biti predmet razmatranja.

**OBRADA ZAHTJEVA I IZBOR**

 Ocjenjivanje i rangiranje prijava/zahtjeva pristiglih na Javni poziv vrši Stručno povjerenstvo za provođenje postupka dodjele poticaja za razvoj gospodarstva Županije (u daljnjem tekstu: Povjerenstvo).

Zaprimljene prijave za dodjelu sredstava ocjenjuju se temeljem kriterija i mjerila propisanih Programom i Javnim pozivom.

 Povjerenstvo razmatra zaprimljene prijave na temelju Javnog poziva, ocjenjuje ispunjenost uvjeta i kriterija za odobravanje istih, izrađuje listu prihvatljivih prijava za dodjelu sredstava, te zapisnik s obrazloženim mišljenjem i prijedlogom utvrđene liste prednosti dostavlja Ministru gospodarstva Županije Zapadnohercegovačke (u daljnjem tekstu: Ministru).

 Ministar razmatra prijedlog raspodjele i donosi Odluku o izboru korisnika sredstava.

 Prije donošenja konačne Odluke o izboru korisnika sredstava, Ministarstvo zadržava pravo od podnositelja prijave po potrebi zatražiti dodatna objašnjenja.

S odabranim korisnicima dobivenih sredstava zaključit će se ugovor o međusobnim pravima i obvezama.

**OSTALE INFORMACIJE**

 Sve dodatne informacije mogu se zatražiti u Ministarstvu - Sektor trgovine, turizma i poduzetništva ili na telefon broj: 039/682-162, od 12-14 sati, te na e-mail adresu: info@mg-zzh.com.

Ukoliko aplikanti podnesu zahtjeve/prijave koji su nakon obrade u ukupnom iznosu veći od planiranih iznosa po pojedinoj namjeni, Ministarstvo može donijeti prijedlog Odluke da se svim aplikantima koji ispunjavaju tražene uvjete odobre poticajna sredstva s razmjerno ukupnim planiranim sredstvima za ovaj program/namjenu.

Ministarstvo zadržava pravo da prijave aplikanata prihvati u cijelosti, djelomično, ili ih odbije, te da poništi Javni poziv ili da odbaci sve prijave u bilo koje vrijeme prije zaključenja Ugovora.

U postupku ovog Javnog poziva Ministarstvo ne snosi nikakve troškove sudionicima u natječaju a prispjela dokumentacija neće se vraćati.

Javni poziv biti će otvoren 60 dana od dana objave u Večernjem listu i na web stranici Ministarstva gospodarstva Županije Zapadnohercegovačke.

Broj: 05-04-14-1041/23

Posušje, 29.05.2023. godine